als_Latn dik_Latn sag_Latn
Isuf Kurtaj
Temat Kryesore
- Fotot dhe detajet e mitingut të opozitës dje në bulevardin “Dëshmorët e Kombit”
- Intinerari i ndryshuar i mijëra të ardhurve nga rrethet
- Pjesa më e madhe e deputetëve demokratë qëndruan të fshehur nga turma, në lokale
Qytetarë të ardhur nga rrethet e vendit iu bashkuan protestuesve të kryeqytetit në marshin që nisi nga sheshi “Skënderbej” drejt podiumit të ngritur në Bulevardin “Dëshmorët e Kombit”, pikërisht përpara godinës së qeverisë. Të ndarë në grupe sipas qyteteve, protestuesit mbanin në duar pankartën “Meta ik”. Nga ana tjetër kreu demokrat Lulzim Basha me një grup të Forumit Rinor të PD-së u nisën nga SHQUP-i për t’iu bashkuar protestuesve te ura e madhe në Bulevard, ku u pritur nga ish-lideri Sali Berisha dhe sekretari i Përgjithshëm, Arben Ristani, për t’u bashkuar me një pjesë të vogël të deputetëve të opozitës, si Jozefina Topalli, Edmond Spaho, Gert Bogdani, Albana Vokshi, Genc Pollo dhe nga ish-zëdhënësja e PD-së, Laura Vokshi.
Ndërsa pjesa tjetër e deputetëve qëndroi larg podiumit, duke e ndjekur nga larg protestën. Shumë afër Kullave Binjake qëndronte i hutuar deputeti Arben Imami. Disa metra më tutje qëndronte dhe bashkëshorti i deputetes Jozefina Topalli, të cilit i bënte roje një mesoburrë trupvogël me një hu në dorë. Pyetjes tonë se çfarë donte me një hu në protestë ai u përgjigj: “Për të mbajtur peshën”. Protestës i janë bashkangjitur edhe zërat kundërshtarë brenda Partisë Demokratike. Me duart e lidhur kryq, para dyerve të KLSH-së, qëndronte i ngrysur gjatë gjithë protestës, Enkelejd Alibeaj. Kishte prej atyre si Mesila Doda, Astrit Patozi, Ridvan Bode që nuk janë vërejtur fare dje në protestë, ose mund të kenë qenë duke e ndjekur nga ndonjë cep për të mos rënë në sy.
Në mes të protestës dy prej deputetëve demokratë Majlinda Bregu dhe Genc Ruli po shkëmbenin batuta dhe përqafime me të moshuarit demokratë të ardhur për t’iu bashkuar protestës. As Bregu, Ruli apo dhe deputeti tjetër Myqerem Tafaj nuk e kishin mendjen të fjalët e Bashës, por te ngacmimet që vinin nga qytetarët që i kishin rrethuar. “Do ta rrëzojmë këtë qeveri që po na varfëron çdo ditë e më shumë”, i thotë Bregut një plak me kasketë, që nuk i shqitet. Nga të paktët deputetë që ndenjën stoikë deri në mbyllje të fjalimit të Bashës ishin dy republikanët, Fatmir Mediu dhe Agron Duka. Një pjesë zunë rehat në hijet e pemëve në Bulevard ndërsa kishte dhe prej atyre që (nuk)ndiqnin protestën të përhumbur në bisedat e tyre në kafenetë e Kullave Binjake. Në protestën e opozitës është vërejtur një prani e madhe e qytetarëve të ardhur nga rrethet, ku pyetjeve për arsyen e ardhjes në protestë i përgjigjeshin për “shtrenjtimin e dritave, prishjen e shtëpive”, por kishte edhe prej atyre që kishin ardhur për shkak të “futjes në burg të djalit që ishte marr me... një Zot e di së cfarë”. Të shumtë ishin ata që nuk e dinin kauzën e vërtetë të kësaj proteste. Ajo që ra në sy në këtë protestë ishte dhe fjalimi i Bashës. Për herë të parë që kur është në krye të PD-së, Lulzim Bashës nuk i ka ikur zëri.
Por, për këtë duket se këtë radhë Basha ka menduar të kopjojë Sali Berishën. Ai ka kopjuar stilin e të folurit të ish-liderit demokrat. Duke ngritur zërin njësoj si Berisha dhe më pas duke krijuar pauza disa sekonda Basha ka arritur t’ia dalë për bukuri. Ai iu drejtua disa herë qytetarëve ta ndihmonin në thirjen “Meta ik”, duke ruajtur zërin e tij. “Ia doli Basha sot”, tha një djalë i ri që rrinte ngjitur me Alibeajn, frazë që mori dhe aprovimin e këtij të fundit. Ndërkohë, mungesën e fjalimit me zë të lartë u përpoq që ta zëvendësonte me një mimikë më agresive. Vetëm se Bashës nuk është se i shkon shumë roli i të “fortit”. Fjalimi i tij u karakterizua nga një retorikë, të cilën e kemi prej javësh çdo ditë në konferencat e PD-së nga Basha dhe të tijtë. Kreu demokrat nuk arriti t’i entuziazmojë protestuesit, të cilët dukeshin të përgjumur. As thirrjet e tij drejtuar turmës për të brohoritur “më fort” nuk krijuan dot atë për të cilën është folur ditët e fundit nga demokratët, socialistët dhe sidomos nga mediat. Me një ton shumë më të qetë se nga protestat e kaluara, Basha nuk arriti të zgjojë demokratët. Por nga gjithë kjo protestë Basha arriti një sukses personal, mosngjirjen e zërit. Për këtë duhet të festojnë demokratët dhe për mënyrën paqësore të organizimit të protestës, gjë që e dallon shumë nga filozofia e protestave të ish-liderit demokrat.
Momente të veçuara nga protesta
Gjatë marshit, kryetari i PDsë Lulzim Basha ka qenë i rrethuar nga truprojet. Madje janë treguar të dhunshëm gjatë gjatë metrave të fundit. Ata janë parë gjithë kohës duke shtyrë e duke sharë njerëzit që shoqëronin kreun e opozitës, duke kërkuar që Basha të mos pengohet gjatë ecjes drejt podiumit. Madje, nën këmbët e tyre ka përfunduar një burrë, i cili për pak u shkel nga turma. Ndërkohë pavarësisht se në media drejtues më të lartë të PD-së kishin paralajmëruar se në protestën e sotme mund të kishte dhunë, masat e marra nga kjo forcë politike tregojnë të kundërtën. Si mënyrë për të treguar se nuk janë pro dhunës, Policia e Shtetit ka vendosur në rreshtin e parë të kordonit të uniformave blu si në çdo protestë, punonjëse femra. Partia Demokratike iu është përgjigjur me të njëjtën mënyrë, duke vendosur përballë tyre disa vajza, simpatizante të forcës së djathtë.
Kontradikta rreth numrit të protestuesve
Në rastet e protestave në Shqipëri, gjithmonë nis edhe një debat për numrin e pjesëmarrësve. E njëjta gjë ka ndodhur edhe ditën e djeshme, kur ka nisur një luftë fotosh për numrin e depjesëmarrësve. Berisha, Basha, Shehi dhe Pollo artikuluan numrin 300 mijë protestues, ndërsa deputetët e mazhorancës kanë ironizuar, duke i quajtur 3000 mijë. Por, disa foto të bëra nga Alket Islami, tregojnë numrin real të protestuesve. Fotot janë bërë në momentin kur Basha ka qenë duke folur. Nga ajo që tregojnë fotot e Islamit numri i protestuesve nuk i është përgjigjur pritshmërisë së opozitës.
Basha: Valë të reja të protestash për “Meta ik”
Në protestën e opozitës pas fjalës së disa qytetarëve dhe deputetëve Arben Ristani dhe Edi Paloka fjalën e mori kryetari i Partisë Demokratike, Lulzim Basha, i cili bëri thirrje për dorëheqjen e Kryetarit të Kuvendit. Në mes të fjalës Basha tha se opozita nuk do të ndalet sa të largojë nga pushtetit Edi Ramën dhe Ilir Metën, duke e cilësuar të dështuar qeverisjen e deritanishme të koalicionit të majtë.
“Dëgjojeni bashkimin e shqiptarëve: Meta ik, Rama ik”, tha Basha, duke u kërkuar manifestuesve të bërtisnin gjithmonë e më fort. Opozita e bën qeverinë përgjegjëse për përkeqësimin me ritme dramatike të gjendjes ekonomike dhe të sigurisë në vend. “Krerët e shtetit janë të ndarë se kujt do t’ia puthin dorën, don Metës apo don Ramës”, tha Basha. Përveç dorëheqjes së kryetarit të Kuvendit, lideri i opozitës kishte edhe një kërkesë për kreun e qeverisë. Një kërkesë që vështirë se depërton në grilat e mbyllura të zyrës së kryeministrit. “I kërkojmë me një zë Edi Ramës të ndalë menjëherë trysninë brutale ndaj organit të akuzës, të mos bëjë më asnjë sekondë kryeprokurorin dhe kryegjyqtarin për krimin makabër të denoncuar nga deputeti i tij”, apeloi Basha. Kreu i opozitës u premtoi shqiptarëve se protestat nuk do të ndalen deri në largimin e qeverisë.
“Ky bashkim i paprecedent që nga ditët e zjarrta të demokracisë është shenja e parë se qeveria Rama-Meta është rrëzuar moralisht. Edi Rama, mos bëj hesape me krimin, me bandat dhe me Ilir Metën. Bëj hesape me popullin, përndryshe shporru edhe ti”, vijoi Basha. Ndërsa pjesa e parë e fjalimit nisi me denoncimin e situatës ku ndodhet kriminaliteti dhe gjendja ekonomike e shqiptarëve, kreu i Partisë Demokratike Lulzim Basha në fund u ndal në çështjen “Doshi”. Siç kishte lajmëruar, policia kishte ngritur postoblloqe në të gjitha akset kryesore. Mjetet që transportonin pjesëmarrësit në protestë u kontrolluan nga policia rrugore dhe ajo e rendit, e më pas vijoi udhëtimi drejt kryeqytetit. Marshimi nisi në mënyrë paqësore dhe ashtu mbaroi, ndërsa policia ishte në gatishmëri me kontrolle dhe forca të shtuara për të siguruar mbarëvajtjen e protestës. Protesta e demokratëve ishte më e shkurtra e zhvilluar ndonjëherë nga opozita. Protesta tjetër besohet se do të jetë më 22 mars, një ditë simbol e fitores së demokratëve.
Shtoni një koment
9 Komente
emigranti
Pikerisht tek vendi qe vrau 4 njerez ka kurajon te ngrej zerin.
Kulmi i padrejtesise,fenomene qe vetem Shekspiri mund t'i trajtonte sakte!!!
Turma qe i shkon pas eshte e verber,e papergjegjshme apo hakmarrese?
emigranti
Pikerisht tek vendi qe vrau 4 njerez ka kurajon te ngrej zerin.
Kulmi i padrejtesise,fenomene qe vetem Shekspiri mund t'i trajtonte sakte!!!
Turma qe i shkon pas eshte e verber,e papergjegjshme apo hakmarrese?
Mala
Lul Bashen-nenbishtit te PD, kesaj here nuk i iku zeri,por i iken protestuesit,ata 399mije te salihut, enda pa kryer "fjalimin" nenbishti,pasi nuk degjuan asgje te re iken.
Pa Emër
Mos u merrni me zerin e Bashes por me Varferine qe ka zene 75% te popullsise!! Vazhdojme te ngelemi vendi me i varfer qe vazhdon te varferohet perdite, ndersa polikanet tane bejne parada se kush paraqitet me bukur per te fituar kolltukun e rradhes. Shqiptaret ne te gjitha vendet e Botes punojne dhe vleresohen dhe vetem ne vendin e tyre jane te pashprese. O Zot merre ne mbrojtje kete popull!!!
Berlin
250.000.000 ,?? Qe dihen dhe prape u shkojn mbrapa.. Injoranca eshte ne Shqiperi ne nivelet me te larta..
ahengu
ore pse ne kohe te sales ishim te pasur? po pse drita e uji na varferojne ne? cja fusin po..hes keto demakratet. Kjo qeveri akoa ska mbush 4 vjet menjehere na dolen keta te iluminuarit, po jane budallenje keto qe i shkojne pas, sepse se kuptojne se as Basha, Sala, Topalli , Imami, Bregu, Bogdani, Mehdiu, etj sja kane i idene se cdo te thote te kesh, uri, mos po vdes ndonjeri per buke nga ata. Pra per cfare dalin ne proteste?, le te dali nje njeri (jo militant) e te deklaroj qe ne kohen e Sales jetonte me mire, dhe te bej nje liste krahasuese e te shohim se sa ka ndryshuar kualiteti i jetes. Nje ndryshim ka nese ne kohen e Sales nuk vdisje per buke, te vdiste ai, mendonte doktori si te zgjidh krizat, bam bam bam bam
Eshte e kote
Ne shqiperi kjtedo partie ti shkoje prapa populli dhi ti Jim vota.shume me keq e ka, shume keq do behet e kam fjalen ekonomik eve
Ne shqiperi cdo partie ti shkoje prapaulli dhe ti japij vota, shume keq do behet shume me keq do jete,flas per shumicen e popullit te thjeshte jo per zyrtaret. Ana ekonomoke e Shqiperise dihet se si eshte por fal Zotit qe gjysma e Shqiptareve Jane jashte punojne dhe ndihmojne te afermit e tyre ne shqiperi, qe keta na dalin ne protesta per kolltuqet e hajduteve dhe kriminelave. Une them qe kjo Shqiperi nuk rregullohet me keto partira qe jane bisnese te politikaneve. Populli shqiptar rregullohet te zgjedhij vetem nje udheheqes qe te jete I pasur nga puna e jeta e tija jo nga vjedhja e popullit dhe krimi,per kesi udheheqesi ka nevoje ky popull dhe Shqiperia ta shpallij mbret, pasanikun qe eshte pasuruar me punen,mendjen dhe djersen e tij e ka ,si Koco Kokedhima
spartaku
Protesta e pd-ke doli nje bllof.Le te bertasin sa te duan ata te pd-ke se ne proteste u mblodhe treqindmij.As tetemij nuk ishin.Elektorati i djathte duhet ta mbledhin mendjen mire se pd-ke nuk ecet.Ajo ehte nje parti e manipulimit dhe e mashtrimit,e krimit dhe nje koropsioni te papare ndonjehere.Dihet se korupsioni pasuron te pasurit dhe varferon te varferit.Te pasurit nuk ngopen.Me e mira e te mirave di te jete qe drejtuese e krahute te djathte duhet e te jte FRD-ja e Bamir Topit,i cili ka nje vizion te mire per shqiperine dhe shqipetaret.
genti
turp jemi bere si legena vemi ne protesta me 10000 lek,nje panine dhe nje qofte
knc_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lij_Latn als_Latn als_Latn als_Latn lij_Latn als_Latn als_Latn als_Latn slk_Latn als_Latn als_Latn als_Latn ltz_Latn als_Latn twi_Latn als_Latn als_Latn als_Latn als_Latn kea_Latn als_Latn scn_Latn als_Latn